
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, ул. “Г.С.Раковски” №112,  тел: (+359 2)   9234 333, факс: (+359 2) 980 68 86



Р Е Ш Е Н И Е
№ РП-547-18-004
Днес, 23.01.2019 година, в град София, Комисията за противодействие на корупцията и за отнемане на незаконно придобитото имущество, в състав:
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева
У С Т А Н О В И:
Производството е образувано по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ), въз основа на сигнал, който на основание чл.47, ал.3 от ЗПКОНПИ е регистриран в Комисия за противодействие на корупцията и за отнемане на незаконно придобитото имущество (КПКОНПИ) с рег. № ЦУ01/С-547/09.11.2018г.
Сигналът е насочен против Т.С.К. – изпълнителен директор на ***, в периода 05.08.2016г. – 06.11.2018г.
В подадения сигнал се излагат съмнения за вероятен конфликт на интереси, свързани с разходване на средства по програма „Е.“, във връзка със забавени от страна на К. действия по изясняване на сигнали за нередности, водещи до евентуално неправомерно облагодетелстване на лица, оценяващи проекти в нарушение на правилата по програмата.
Към сигнала няма приложени доказателства.
При проверката относно допустимостта на сигнала е установено, че същият не отговаря на изискванията на чл.48, ал.1, т.2 и т.3 от ЗПКОНПИ, като липсва уточнение срещу кого е насочен сигналът, както и конкретни данни за нарушение на разпоредбите на ЗПКОНПИ.
При спазване на процедурата по чл.30, ал.2 от АПК, сигналоподателят е уведомен за констатираните нередовности, като в отговор е получено писмо в което се посочва, че сигналът е насочен против Т.К. – бивш изпълнителен директор на ***.
Комисията служебно е извършила справки в Регистър БУЛСТАТ.
При така извършената проверка, Комисията за противодействие на корупцията 
и за отнемане на незаконно придобитото имущество 
установи следното от фактическа страна:
Сигналът е подаден от лице, идентифицирано по смисъла на чл.48, ал.1, т.1 от ЗПКОНПИ, като същият е подписан.
От извършените в регистър БУЛСТАТ справки е видно, че *** с БУЛСТАТ *** е юридическо лице в сферата на държавната власт, създадено с Постановление №277 от 06.12.2013г. на Министерски съвет, в сила от 01.01.2014г. *** е юридическо лице по чл.60 от Закона за администрацията – второстепенен разпоредител с бюджет към министъра на образованието и науката, със седалище и адрес на управление в гр.С. Видно от разпоредбата на чл.5 от Правилника за устройството и дейността на ***, *** изпълнява функциите на Национална агенция по Програмата на Европейския съюз в областта на образованието, обучението, младежта и спорта „Е.“.
От извършените в Регистър БУЛСТАТ справки също така е видно, че Т.С.К. с ЕГН *** е била изпълнителен директор на ***, в периода 05.08.2016г. – 06.11.2018г.
При така установената фактическа обстановка, Комисията за противодействие на корупцията и за отнемане на незаконно придобитото имущество
стигна до следните правни изводи:
Предпоставките за започване на производството за установяване на конфликт на интереси са уредени в чл.47, ал.1 и чл.48, ал.1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл.9 от АПК. При липсата на предвидените в закона условия производството следва да се прекрати. 
Сигналът е подаден от орган на изпълнителната власт, като същият е подписан.
От извършените в Регистър БУЛСТАТ справки, се установи, че *** с БУЛСТАТ *** е юридическо лице в сферата на държавната власт, създадено по чл.60 от Закона за администрацията с постановление на Министерски съвет. Същият е второстепенен разпоредител с бюджет към министъра на образованието и науката, който назначава неговия ръководител - изпълнителен директор.
От извършените справки също така се установи, че Т.С.К. с ЕГН *** е била изпълнителен директор на ***, в периода 05.08.2016г. – 06.11.2018г. В това си качество, същата не е лице, заемащо висша публична длъжност по смисъла на чл.6, ал.1, т.1-50 от ЗПКОНПИ, но заеманата от нея длъжност попада в обхвата на разпоредбата на §2, ал.1 от ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на настоящото производство пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство.
На основание чл.47, ал.5 във вр. с §2, ал.1 и ал.8 от Допълнителните разпоредби на Закона за противодействие на корупцията и за отнемане на незаконно придобитото имущество, сигнали, които не са от компетентността на КПКОНПИ се изпращат по компетентност на съответния орган по избор или назначаване на лицето.
Предвид гореизложеното, на основание чл.27, ал.2, т.6 от Административнопроцесуалния кодекс (АПК), във вр. с чл.6, ал.1 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество
РЕШИ:
ПРЕКРАТЯВА производството по сигнал с рег. № ЦУ01/С-547/09.11.2018г., насочен против Т.С.К. с ЕГН ***, изпълнителен директор на ***, в периода 05.08.2016г. – 06.11.2018г.
ПРЕПРАЩА сигнала на министъра на образованието и науката за произнасяне по компетентност. След приключване на проверката, министъра на образованието и науката следва да уведоми КПКОНПИ за резултатите от същата.
Препис от решението да се изпрати ведно с цялата административна преписка на прокуратурата с оглед преценка за реализиране на правомощията по чл.76, ал.2 от ЗПКОНПИ.
КОМИСИЯ:
Заместник - председател:………/П/………/Антон Славчев/
Член:………………/П/………………../Антоанета Цонкова/
Член:………………/П/…...……………....…/Пламен Йоцов/
Член:………………/П/…………………..../Силвия Къдрева/

